FreeBSD kézikönyv
Előző | Fejezet 3. A UNIX alapjai | Következő

# 3.10. Szövegszerkesztők

A FreeBSD beállításának nagy része szöveges állományok szerkesztésével történik. Emiatt sosem árt legalább egy szövegszerkesztőt ismernünk. A FreeBSD alaprendszerében, valamint a Portgyűjteményben is találhatunk néhányat belőlük.

A legegyszerűbben megtanulható és legkönnyedebb szövegszerkesztőt ee-nek, avagy “easy editornak” hívják. Az ee indításához írjuk be az `ee `állománynév`` parancsot, ahol az `állománynév` lesz a szerkesztendő állomány neve. Így például az `/etc/rc.conf` állomány szerkesztéséhez gépeljük be az `ee /etc/rc.conf` parancsot. Miután elindult az `ee`, az összes szerkesztéshez használható parancsa megjelenik a képernyő felső részében. Itt a “kalap” (`^`) karakter a Ctrl billentyű lenyomására utal, így tehát a `^e` jelölés a Ctrl+e billentyűkombinációt jelenti. Ha ki akarunk lépni az ee-ből, nyomjuk le az Esc billentyűt, majd a felbukkanó menüből válasszuk a szerkesztő elhagyását (leave editor). Ha az állományt módosítottuk, kilépés előtt még a szövegszerkesztő rákérdez, hogy mentse-e a változtatásainkat.

A FreeBSD nagyobb tudású szövegszerkesztőket, mint például a vi-t, is tartalmaz az alaprendszer részeként, miközben a többi, mint például az Emacs vagy a vim a Portgyűjtemény részeként (`editors/emacs` és `editors/vim`) érhető el. Ezek a szerkesztők sokkal több lehetőséget és erőt képviselnek, amiért cserébe viszont valamivel nehezebb megtanulni a használatukat. Ha viszont rengeteg szöveget akarunk majd szerkeszteni, akkor egy vim vagy Emacs használatának megismerésével sok időt megspórolhatunk.

Számos alkalmazás, amely állományokat akar módosítani vagy szöveges bemenetre van szüksége, automatikusan szövegszerkesztőt nyit meg. Ezt az `EDITOR` környezeti változó beállításával tudjuk meghatározni. Erről részletesebben a parancsértelmezőknél olvashatunk.

Előző | Tartalom | Következő
Parancsértelmezők | Fel | Eszközök és eszközleírók

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.