FreeBSD kézikönyv
Előző |  | Következő

# Fejezet 13. Felhasználók és hozzáférések alapvető kezelése

Írta: Neil Blakey-Milner.

# 13.1. Áttekintés

A FreeBSD lehetővé teszi, hogy egyazon időben egyszerre több felhasználó is dolgozhasson a számítógépen. Közülük nyilvánvalóan csak egy képes előtte ülni [1], de rajta kívül még sok más felhasználó is be tud jelentkezni a munkájához hálózaton keresztül. A rendszer használatához minden egyes felhasználónak hozzáféréssel kell rendelkeznie.

A fejezet elolvasása során megismerjük:

- a FreeBSD rendszerben megtalálható különféle felhasználói hozzáférések közti különbségeket;

- hogyan készítsünk új felhasználói hozzáféréseket;

- hogyan töröljünk felhasználói hozzáféréseket;

- hogyan változtassuk meg a hozzáférés adatait, mint például a felhasználók teljes nevét vagy a választott parancsértelmezőjét;

- hogyan korlátozzuk az egyes hozzáféréseket vagy hozzáférések egy csoportját az olyan erőforrások, mint például a memória vagy a processzoridő védelmében;

- hogyan használjuk csoportokat a hozzáférések karbantartásának megkönnyítésére.

A fejezet elolvasásához ajánlott:

- a UNIX® és a FreeBSD alapjainak ismerete (3 fejezet).

### Megjegyzések

[1] | Hacsak nem kapcsolunk hozzá több terminált. De ennek a leírását a 26 fejezetre tartogatjuk.

Előző | Tartalom | Következő
A leállítási folyamat | Fel | Bevezetés

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.